##  Sjekkliste for LPG-forbruksanlegg i industri- og næringsvirksomhet

Her er sjekkliste som kan benyttes under tilsynet. Forklaring til sjekkliste:

* **FSF** – forskrift om håndtering av farlig stoff
* **Ja** – krav oppfylles og det gis ikke avvik
* **Nei** – krav oppfylles ikke eller kun delvis og det må gis avvik

Det er gitt forslag til hvordan avvik kan formuleres. Endelig ordlyd må tilpasses det konkrete avviket i hvert tilfelle. Husk at en kommentar med nærmere beskrivelse av avviket legges til i tilsynsrapporten.

|  |
| --- |
| **Sjekkliste tilsyn med LPG-forbruksanlegg** |
| **Nr.** | **Krav i FSF** | **Sjekkpunkt** | **Ja/nei** | **Kommentar** |
| **1** | § 5 tredje ledd | Finnes det unødvendig brennbart materiale der farlig stoff håndteres? |   |  |
|  | *Finnes det andre brennbare materialer der LPG håndteres, f.eks. kanner med brennbare produkter, paller eller trevarer. Det skal også være ryddig i området.****Forslag til avviksformulering:*** *Det finnes unødvendig brennbart materiale på sted hvor farlig stoff håndteres.* |
| **2** | § 7 femte ledd | Har virksomheten sørget for at ansatte har fått opplæring? |   |  |
|  | *Virksomheten skal påse at de ansatte har fått nødvendig opplæring. Slik opplæring kan for eksempel være gjennomgang av driftsprosedyrer, de farlige stoffenes egenskaper, beredskap ved anlegget med mer.* ***Forslag til avviksformulering:*** *Virksomheten har ikke sørget for opplæring av ansatte i forbindelse med håndtering av farlig stoff.* |
| **3** | § 8 | Er forbruksanlegget installert i samsvar med anerkjent norm (normalt Norsk Gassnorm) når det gjelder fast røropplegg? |   |   |
|  | *Sjekk om det det er fast røropplegg fra tank og eller om det er koblet fleksible slanger til tanken.* ***Forslag til avviksformulering:*** *Forbruksanlegget er ikke installert i samsvar med anerkjent norm* |
| **4** | § 9 andre ledd | Er det utført systematisk tilstandskontroll av uavhengig kontrollør? |  |  |
|  | *Sjekk at det er utført systematisk tilstandskontroll av forbruksanlegget av uavhengig kontrollør.* ***Forslag til avviksformulering:****Virksomheten kan ikke dokumentere at det er utført systematisk tilstandskontroll av anlegget.* *Eventuelt; Det er ikke utført systematisk tilstandskontroll av uavhengig kontrollør.*  |
| **5** | § 10 | Utføres det vedlikehold/service/ettersyn på forbruksanlegget? |  |  |
|  | *Be f.eks. om å få se dokumentasjon på at vedlikehold er utført. Kontroller om det omfatter hele LPG-anlegget fra tank til brukersted.* ***Forslag til avviksformulering:****Forbruksanlegget vedlikeholdes ikke tilstrekkelig slik at sikkerhetsnivået opprettholdes.**Virksomheten kan ikke dokumentere at vedlikehold på anlegget er utført.* |
| **6** | § 11 første og annet ledd | Er det skilt som opplyser om faren for brann, eksplosjon eller annen ulykke?Er det skilt som opplyser om forbud mot bruk av åpen ild eller andre tennkilder?  |   |   |
|  | ***Forslag til avviksformulering:****Forbruksanlegget er ikke skiltet med skilt som opplyser om faren for brann eller eksplosjon.* *Eventuelt; Forbruksanlegget er ikke skiltet med skilt som opplyser om forbud mot bruk av åpen ild eller andre tennkilder.* |
| **7** | § 12 | Samsvarer innmeldingen med faktiske forhold? |  |  |
|  | *Er mengde innmeldt LPG korrekt? Merk at det skal meldes inn i m3 og ikke i tonn – 1 tonn LPG tilsvarer omtrent 2 m3. Se kap. 4.6 i veiledning for innmelding.****Forslag til avviksformulering:*** *Innmeldingen av forbruksanlegget samsvarer ikke med de faktiske forholdene* |
| **8** | § 14 andre ledd | Finnes det en skriftlig risikovurdering for LPG-forbruksanlegget?  |   |  |
|  | *Be om å få se risikovurderingen. Er det kartlagt farer som kan føre til hendelser ved anlegget?* ***Forslag til avviksformulering:*** *Virksomheten har ikke (tilstrekkelig) kartlagt farer og problemer med hensyn på håndtering av farlig stoff og på denne bakgrunn vurdert risiko.* |
| **9** | § 15 første ledd, bokstav k | Finnes det sikkerhets- og driftsinstrukser for forbruksanlegget? |   |   |
|  | *Det skal finnes nødvendige sikkerhets- og driftsinstrukser på norsk og evt. andre språk dersom virksomheten har ansatte som ikke snakker norsk.****Forslag til avviksformulering:*** *Det foreligger ikke nødvendige sikkerhets- og driftsinstrukser for forbruksanlegget.* |
| **10** | § 19 | Finnes det en beredskapsplan og er denne øvet? |   |   |
|  | *Sjekk om det utføres beredskapsøvelser. Beredskapsplanen skal også være samordnet med offentlige beredskapsplaner. Hvis det ikke finnes en plan, eller at hendelser med LPG-forbruksanlegg ikke er inkludert i planen, eller at den ikke er øvet eller samordnet med offentlige planer skal det det gis avvik.****Forslag til avviksformulering:*** *Virksomheten har ikke tilstrekkelig beredskap.* |
| **11** |  § 20 | Har virksomheten etablert et system for registrering av uhell, ulykker og tilløp til slike? Er uhell og ulykker rapportert til DSB? |   |   |
|  | *1) Sjekk om virksomheten har etablert et system for registrering av uhell, ulykker og tilløp til slike i forbindelse med håndtering av farlig stoff og tilhørende utstyr og anlegg. Dersom et slikt system ikke foreligger gis det avvik.* ***Forslag til avviksformulering:*** *Virksomheten har ikke et system for registrering av uhell, ulykker og tilløp til slike* *i forbindelse med håndtering av farlig stoff og tilhørende utstyr og anlegg.**2) Sjekk om virksomheten har att uhell og ulykker med farlig stoff og om det i tilfelle er rapportert til DSB. Dersom uhell og ulykker ikke er rapportert til DSB gis det avvik.* ***Forslag til avviksformulering:*** *Virksomheten har ikke rapportert uhell og ulykker til DSB.* |
|  |  |